PMIndiaData/PMIndiaSum huggingface dataset:
প্রধানমন্ত্রী শ্রী মোদীর সঙ্গে সাক্ষাৎ করলেন সাংহাইয়ের পার্টি সেক্রেটারি মিঃ হ্যান ঝেং

চিনের কমিউনিস্ট পার্টির পলিটব্যুরো সদস্য তথা সাংহাইয়ের পার্টি সেক্রেটারি মিঃ হ্যান ঝেং বৃহস্পতিবার সাক্ষাৎ করেন প্রধানমন্ত্রী শ্রী নরেন্দ্র মোদীর সঙ্গে। শ্রী মোদী গত বছর তাঁর চিন সফরকালে সাংহাইতে মিঃ হ্যান ঝেং-এর সঙ্গে বৈঠকের স্মৃতিচারণা করেন। মিঃ হ্যান ঝেং জানান যে গত বছর প্রধানমন্ত্রী শ্রী মোদীর সাংহাই সফর ভারত সম্পর্কে আগ্রহ বাড়িয়ে তুলেছে তাঁর দেশবাসীর। শুধু তাই নয়, শ্রী মোদীর সাংহাই সফরের ফলশ্রুতিতে সাংহাই থেকে বহুসংখ্যক মানুষই ভারত সফরে আসছেন। প্রধানমন্ত্রী শ্রী মোদী বলেন, ‘মুম্বাই-সাংহাই সিস্টার সিটি’ চুক্তিটি ভারতের অর্থনৈতিক রাজধানী ও চিনের মধ্যে শক্তিশালী সম্পর্কের সূচনা করেছে। দু’দেশের মধ্যে দ্বিপাক্ষিক সম্পর্কের প্রসারে এবং তা জোরদার করে তুলতে ভারত-চিন প্রাদেশিক নেতৃবৃন্দের ফোরামের প্রতিষ্ঠাও একটি স্বাগত পদক্ষেপ হিসেবে চিহ্নিত হয়েছে। বিশ্বের অর্থনৈতিক প্রেক্ষাপট প্রসঙ্গে এদিনের সাক্ষাৎকারকালে মতবিনিময় করেন শ্রী মোদী এবং মিঃ হ্যান ঝেং। বিশ্ব অর্থনীতির অগ্রগতির ক্ষেত্রে ভারত ও চিনের জোরদার অর্থনৈতিক বিকাশ এক চালিকাশক্তি হয়ে উঠতে পারে বলে মনে করেন দুই নেতাই।
আটকে থাকা ভারতীয়দের উদ্ধারে এয়ার ইন্ডিয়ার কাজে প্রধানমন্ত্রীর প্রশংসা

প্রধানমন্ত্রী শ্রী নরেন্দ্র মোদী বিশ্বব্যাপী কোভিড -১৯ মহামারীর মধ্যে বিদেশে আটকে থাকা ভারতীয়দের ফিরিয়ে আনার জন্য এয়ার ইন্ডিয়ার প্রশংসা করেছেন। তিনি এক টুইট বার্তায় লিখেছেন, “@airindiain -র জন্য আমরা অত্যন্ত গর্বিত, যারা চূড়ান্ত সাহস দেখিয়েছে এবং মানবতার আহ্বানে সাড়া দিয়েছে। তাদের অসামান্য প্রচেষ্টা ভারত জুড়ে বহু মানুষের কাছে প্রশংসিত হয়েছে। #IndiaFightsCorona ”
কেন্দ্রীয় স্বাস্থ্য সেবার চিকিৎসকরা ছাড়াও রেল, কেন্দ্রীয় বিশ্ববিদ্যালয়,আইআইটি এবং প্রধান প্রধান বন্দর সংস্থার চিকিৎসকদের অবসর গ্রহণের বয়স ৬০ থেকেবৃদ্ধি পেয়ে ৬৫ : কর্মপরবর্তী অনুমোদন কেন্দ্রীয় মন্ত্রিসভার

ভারতীয় রেলের চিকিৎসা সেবার আওতায় যে সমস্ত চিকিৎসক বর্তমানে কর্মরতরয়েছেন, তাঁদের অবসর গ্রহণের বয়ঃসীমা ৬৫ বছর করার এক প্রস্তাবে আজ কর্মপরবর্তীঅনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত মন্ত্রিসভার এক বৈঠকে একই সঙ্গে বিভিন্ন কেন্দ্রীয় বিশ্ববিদ্যালয় এবংস্বশাসিত আইআইটি’গুলিতে কর্মরত চিকিৎসকদের অবসর গ্রহণের বয়ঃসীমা ৬৫ বছর করারপ্রস্তাবে কর্মপরবর্তী অনুমোদন দেওয়া হয়। দেশের প্রধান প্রধান বন্দরকর্তৃপক্ষগুলির (স্বশাসিত সংস্থা) চিকিৎসকদের ক্ষেত্রেও এই অনুমোদন কার্যকর হবে। মন্ত্রিসভার এই সিদ্ধান্ত গ্রহণের ফলে দেশের মেডিকেল কলেজগুলিতে চিকিৎসাসংক্রান্ত পঠন-পাঠনের মান আরও উন্নত হয়ে ওঠার পাশাপাশি রোগীদের স্বাস্থ্যপরিচর্যারও প্রসার ঘটবে বলে সরকারের আশা। বিভিন্ন কেন্দ্রীয় মন্ত্রক ও দপ্তরের১,৪৪৫ জন কর্মরত চিকিৎসক এর ফলে উপকৃত হবেন। প্রসঙ্গত উল্লেখ্য, এর আগে গত ৩১ মে, ২০১৬ তারিখে কেন্দ্রীয় স্বাস্থ্যসেবার (সিএইচএস) চিকিৎসকদের অবসর গ্রহণের বয়স ৬০ থেকে ৬৫ বছরে বৃদ্ধি করা হয়।
প্রধানমন্ত্রী বিশাখাপত্তনমের গ্যাস লিকের ঘটনার পর্যালোচনা করেছেন

প্রধানমন্ত্রী শ্রী নরেন্দ্র মোদী বিশাপত্তনমের গ্যাস লিকের ঘটনায় কি কি পদক্ষেপ নেওয়া হয়েছে সেই বিষয়ে একটি উচ্চপর্যায়ের পর্যালোচনা বৈঠক করেছেন। দুর্ঘটনায় ক্ষতগ্রস্থদের নিরাপত্তার জন্য কি কি ব্যবস্থা নেওয়া হয়েছে, তা তিনি খতিয়ে দেখেন ।প্রতিরক্ষামন্ত্রী শ্রী রাজনাথ সিং, স্বরাষ্ট্রমন্ত্রী শ্রী অমিত শাহ্‌, স্বরাষ্ট্র মন্ত্রকের দুই প্রতিমন্ত্রী শ্রী নিত্যানন্দ রাই এবং জি কিষাণ রেড্ডি সহ উচ্চপদস্থ আধিকারিকরা এই বৈঠকে উপস্থিত ছিলেন। সকালে দূর্ঘটনার খবর পেয়েই প্রধানমন্ত্রী এবং স্বরাষ্ট্রমন্ত্রী অন্ধ্রপ্রদেশের মুখ্যমন্ত্রীর সঙ্গে কথা বলেন। পরিস্থিতি মোকাবিলায় তাঁরা কেন্দ্রের তরফে সব রকমের সহযোগিতার আশ্বাস দেন। দুজনেই পরিস্থিতির দিকে নজর রেখে চলেছেন। এই বৈঠকের পরই ক্যাবিনেট সচিব স্বরাষ্ট্র, পরিবেশ, বন ও জলবায়ু পরিবর্তন মন্ত্রক, রসায়ন ও পেট্রোরসায়ন মন্ত্রক, ওষুধ শিল্প দপ্তর এবং তথ্য ও সম্প্রচার মন্ত্রকের সচিবদের সঙ্গে বৈঠক করেন। ওই বৈঠকে প্রধানমন্ত্রীর প্রধান সচিব ছাড়াও জাতীয় বিপর্যয় ব্যবস্থাপনা কতৃপক্ষের সদস্যবৃন্দ , জাতীয় বিপর্যয় মোকাবিলা বাহিনীর (এনডিআরএফ ) মহানির্দেশক, স্বাস্থ্য বিভাগের মহানির্দেশক ও এইমসের নির্দেশক সহ চিকিৎসা বিজ্ঞানের বিশেষজ্ঞরা উপস্থিত ছিলেন। তাঁরা পরিস্থিতির মোকাবিলায় বিভিন্ন পদক্ষেপ নিয়ে আলোচনা করেন। রাজ্যসরকারকে সাহায্য করার জন্য জাতীয় বিপর্যয় মোকাবিলা বাহিনীর রসায়ন, জীববিদ্যা, তেজস্ক্রিয় ও পারমাণবিক বিপর্যয় (সিআরবিএন) সংক্রান্ত বিশেষজ্ঞদের একটি দল পুনে থেকে এবং নাগপুর থেকে ন্যাশনাল এনভায়রনমেন্টাল ইঞ্জিনিয়ারিং ইন্সটিটিউট (নীরি) –এর আরেকদল বিশেষজ্ঞকে পাঠানো হয়েছে। এই গ্যাস লিকের ফলে স্বল্পমেয়াদী ও দীর্ঘ মেয়াদী নানা চিকিৎসা ব্যবস্থা নিয়ে এই দলগুলি রাজ্য সরকারকে সাহায্য করবে। বিশাখাপত্তনমের গোপালপতনম মন্ডলের আর আর ভেঙ্কটাপুরম গ্রামে আজ ভোররাত ৩টের সময় একটি রসায়নিক কারখানায় স্টিরেন গ্যাস লিক করতে শুরু করে। বিষাক্ত এই গ্যাস পার্শ্ববর্তী নারাভা, বিসি কলোনী, বাপুজি নগর, কাম্পালাপালেম ও কৃষ্ণনগরে ছড়িয়ে পরে। এই গ্যাসের ফলে ওই এলাকার মানুষের চুলকানি, চোখ জ্বালা ও শ্বাসকষ্ট শুরু হয়ে যায়। এনডিআরএফ-এর সিআরবিএন কর্মীরা ওই এলাকার লোকেদের নিরাপদ জায়গায় সরিয়ে নিয়ে যাচ্ছেন। স্বাস্থ্য দপ্তরের বিশেষ দলও সেখানে কাজ করছে।
প্রধানমন্ত্রী দমন ও দিউ-তে ১ হাজার কোটি টাকা মূল্যেরনানা উন্নয়ন প্রকল্পের সূচনা করলেন

প্রধানমন্ত্রী শ্রী নরেন্দ্র মোদী দমন ও দিউ-তে শুক্রবার১ হাজার কোটি টাকা মূল্যের নানা উন্নয়নমূলক প্রকল্পের সূচনা করেন। এই উপলক্ষে তিনিসেখানে বিভিন্ন কর্মসূচির সুবিধাভোগীদের মধ্যে শংসাপত্রেরও বন্টন করেন এবং দমনকলেজ মাঠে একটি জনসমাবেশে ভাষণ দেন। প্রধানমন্ত্রী এই জনসমাবেশকে এক ঐতিহাসিক ঘটনা বলে আখ্যাদিয়ে বলেন, শুধু জনসংখ্যার দিক থেকেই নয়, সেখান থেকে চালু করা উন্নয়নমূলকপ্রকল্পগুলির জন্যও এ এক ঐতিহাসিক সমাবেশ। প্রধানমন্ত্রী দমনের জনসাধারণকে পর্যটনের সুযোগ-সুবিধাকাজে লাগাতে পরিচ্ছন্নতার ওপর গুরুত্ব দিতে বলেন। কারণ, পরিচ্ছন্নতা বাড়লে তবেইপর্যটন বাড়ে। দমনকে প্রকাশ্যে মলত্যাগ মুক্ত ঘোষণা করার জন্য তিনি সেখানকারজনসাধারণ ও স্থানীয় প্রশাসনকে ধন্যাবাদ দেন। প্রধানমন্ত্রী বলেন যে, দমনে ই-রিক্‌শাএবং সিএনজি ব্যবহারের মাধ্যমে যেভাবে পরিচ্ছন্নতাকে গনআন্দোলনের রূপ দেওয়া হয়েছে,তা আমাদের কাছে এক উজ্জ্বল দৃষ্টান্ত। দমনে সকলকে একাত্ম করে নেওয়ার সংস্কৃতির প্রশংসা করেপ্রধানমন্ত্রী বলেন, দমন যেন মিনি ভারতবর্ষ। কারণ, দেশের সব জায়গার মানুষ সেখানেবসবাস করে জীবিকার্জন করেন। প্রধানমন্ত্রী এ প্রসঙ্গে বলেন, সরকার মৎস্যজীবীদেরকল্যাণে নানা ধরণের পদক্ষেপ নিচ্ছে এবং তাঁদের জীবনে ইতিবাচক পরিবর্তন আনার জন্যনীল বিপ্লব সফল করতে তিনি বিশেষ গুরুত্ব দিচ্ছেন। প্রধানমন্ত্রী উড়ান প্রকল্পে আমেদাবাদ ও দিউ-এর মধ্যেসংযোগকারী এয়ার ওড়িশার উড়ানটির উদ্বোধন করেন। এই সঙ্গে তিনি ভিডিও লিঙ্কের মাধ্যমেদমন থেকে দিউ পবন হংস হেলিকপ্টার পরিষেবারও সূচনা করেন। প্রধানমন্ত্রী ‘বেটি বাঁচাও, বেটি পড়াও’ প্রকল্পে একটিনবজাত কন্যাকে প্রশংসাসূচক উপহার তুলে দেন। দমন ও দিউ প্রশাসন মহিলাদের বিনামূল্যেযে গাড়িচালনা প্রশিক্ষণ দিয়েছে, তার শংসাপত্রও তিনি প্রাপকদের হাতে তুলে দেন আরসেইসঙ্গে স্কুলের ছাত্রীদের সাইকেল প্রদান করেন। প্রধানমন্ত্রী সিএনজি চালিতযানগুলির পারমিট-ও বন্টন করেন। এছাড়া তিনি প্রধানমন্ত্রী আবাস যোজনা, গ্রামীণ ওশহরাঞ্চলের, প্রধানমন্ত্রী জীবন জ্যোতি বিমা যোজনা, প্রধানমন্ত্রী জীবন সুরক্ষাযোজনা ও প্রধানমন্ত্রী মুদ্রা যোজনার সুবিধাভোগীদের শংসাপত্রও প্রদান করেন। এছাড়া,শ্রী মোদী ই-রিক্‌শা, পহেলি সওয়ারি ও অ্যাম্বুলেন্সগুলির যাত্রারও শুভ সূচনা করেন।
জাতীয় চিকিৎসক দিবস উপলক্ষ্যে আগামীকাল প্রধানমন্ত্রী চিকিৎসকদের উদ্দেশে ভাষণ দেবেন

প্রধানমন্ত্রী শ্রী নরেন্দ্র মোদী আগামীকাল জাতীয় চিকিৎসক দিবস উপলক্ষ্যে বিকাল ৩টের সময় চিকিৎসকদের উদ্দেশে ভাষণ দেবেন। এক ট্যুইট বার্তায় প্রধানমন্ত্রী বলেছেন, ‘কোভিড-১৯এর বিরুদ্ধে লড়াইয়ে সব চিকিৎসকদের প্রয়াসে ভারত গর্বিত। পয়লা জুলাই জাতীয় চিকিৎসক দিবস হিসেবে উদযাপিত হয়। @
কর্মীদের দক্ষতা উন্নয়নে ভারত-কাতার সহযোগিতা

দক্ষতা উন্নয়ন এবং শিক্ষা ও পেশাগত যোগ্যতার স্বীকৃতি দানে পরস্পরের সঙ্গে সহযোগিতা করবে ভারত ও কাতার। আজ এই মর্মে একটি মউ স্বাক্ষরের প্রস্তাব অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এই মউ স্বাক্ষরের সুবাদে দু’দেশের মধ্যে কর্মী বিনিময়, দক্ষতা উন্নয়ন এবং কাতারে ভারতীয়দের চাকরির সুযোগ সম্পর্কিত সুযোগ সম্প্রসারিত হবে।
আফ্রিকার বিভিন্ন দেশে ১৮টি নতুন ভারতীয় দূতাবাসস্থাপনের প্রস্তাবে সম্মতি কেন্দ্রীয় মন্ত্রিসভার

২০১৮ থেকে ২০২১ – এই চার বছরের মধ্যে আফ্রিকায় ১৮টি নতুন ভারতীয় মিশন স্থাপনেরপ্রস্তাবে আজ সম্মতি জানাল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার এদিনেরবৈঠকে স্থির হয় যে, ২০১৮ থেকে ২০২১ সালের মধ্যে বার্কিনা ফাসো, ক্যামেরুন, কেপভার্ডে, চাদ, কঙ্গো সাধারণতন্ত্র, জিবাউটি, ইকোয়েটোরিয়াল গিনি, এরিট্রিয়া, গিয়ানা,গিনি বিসাউ, লিবারিয়া, মরিটানিয়া, রোয়ান্ডা, সাওটোম ও প্রিন্সিপ, সিয়েরা লিওন,সোমালিয়া, সোয়াজিল্যান্ড এবং টোগোয় – এই ১৮টি নতুন মিশন খোলা হবে। এর ফলে, সমগ্রআফ্রিকায় মোট ভারতীয় মিশনের সংখ্যা গিয়ে দাঁড়াবে ৪৭-এ। বর্তমানে ২৯টি মিশনআফ্রিকার বিভিন্ন দেশে কাজ করছে। মন্ত্রিসভার এই সিদ্ধান্তের ফলে আফ্রিকা মহাদেশে ভারতের কূটনৈতিক দৌত্যেরপ্রসার ছাড়াও আফ্রিকার দেশগুলিতে বসবাসকারী ভারতীয় বংশোদ্ভূতদের সঙ্গে যোগাযোগস্থাপনেরও বিশেষ সুবিধা হবে। আফ্রিকার সঙ্গে সহযোগিতা এবং কর্মপ্রচেষ্টার পরিবেশ ওবাতাবরণকে আরও উন্নত করে তুলতে বিশেষ সাহায্য করবে মন্ত্রিসভার এই গুরুত্বপূর্ণসিদ্ধান্ত।
ভারতের মহাকাশ কর্মসূচির বিকাশ

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে মনুষ্যবাহিত মহাকাশযান ‘গগণযান’ কর্মসূচিটি অনুমোদিত হয়েছে। এই কর্মসূচির মাধ্যমে তিন জন ব্যক্তিকে মনুষ্যবাহিত জিএসএলভি মার্ক – ৩ মহাকাশযানের সাহায্যে মহাকাশে পাঠানো হবে। ‘গগণযান’ কর্মসূচিকে সফল করে তুলতে মহাকাশ যাত্রীদের প্রশিক্ষণ ও অন্যান্য প্রয়োজনীয় পরিকাঠামো গড়ে তোলা হবে। এই কাজে ভারতীয় মহাকাশ গবেষণা সংস্থা ইসরো-কে বিভিন্ন জাতীয় সংস্থা, গবেষণাগার, শিক্ষা প্রতিষ্ঠান ও শিল্প সংস্থা সহায়তা করবে। ‘গগণযান’ কর্মসূচির জন্য ৯ হাজার ২৩ কোটি টাকার তহবিল গঠন করা প্রয়োজন। কর্মসূচির জন্য প্রযুক্তিগত উন্নয়ন, মহাকাশযানের হার্ডওয়্যার তৈরি ও অন্যান্য প্রয়োজনীয় পরিকাঠামোগত খাতে খরচ এই তহবিল থেকেই বরাদ্দ করা হবে। এই ‘গগণযান’ কর্মসূচির ফলে ইসরো, বিভিন্ন শিক্ষা প্রতিষ্ঠান, শিল্প সংস্থা, জাতীয় সংস্থা এবং অন্যান্য বৈজ্ঞানিক প্রতিষ্ঠানের মধ্যে সহযোগিতার এক ব্যাপক কাঠামো গড়ে উঠবে। গবেষণা ও প্রযুক্তিগত ক্ষেত্রে বিপুল সংখ্যক ছাত্রছাত্রী ও গবেষক সামিল হতে পারবেন। ব্যাপক কর্মসংস্থানের পাশাপাশি, সর্বাধিক প্রযুক্তিগত ক্ষেত্রে এক প্রশিক্ষিত মানবসম্পদ গড়ে উঠবে। এছাড়াও, জাতীয় উন্নয়নের স্বার্থে বিজ্ঞান ও প্রযুক্তিকে কর্মজীবন হিসাবে গ্রহণে বিপুল সংখ্যক ছাত্রছাত্রীকে উৎসাহিত করবে। ‘গগণযান’ কর্মসূচি দেশে বিজ্ঞান ও প্রযুক্তি ক্ষেত্রে গবেষণামূলক কাজকর্ম বাড়াতে সাহায্য করবে। সেই সঙ্গে, ওষুধপত্র, কৃষি, শিল্প নিরাপত্তা, দূষণ, বর্জ্য ব্যবস্থাপনা, জল এবং খাদ্য সম্পদ পরিচালনার ক্ষেত্রে ব্যাপক প্রযুক্তিগত গবেষণার সম্ভাবনা তৈরি হবে। এই কর্মসূচি দেশে কর্মসংস্থান সৃষ্টি, মানবসম্পদ উন্নয়ন এবং শিল্প ক্ষেত্রে সক্ষমতা বৃদ্ধির দিক থেকে আর্থিক গতিবিধি ত্বরান্বিত করতে সাহায্য করবে। মনুষ্যবাহিত এই মহাকাশযান কর্মসূচি ভবিষ্যতে বিশ্বের অন্যান্য মহাকাশ অনুসন্ধান উদ্যোগগুলিতে সহযোগী অংশীদার হিসাবে ভারতের অংশগ্রহণের পথ আরও প্রশস্ত করবে।
পণ্ডিত দীনদয়াল উপাধ্যায়ের প্রয়াণ বার্ষিকীতে প্রধানমন্ত্রীর স্মরণ

নয়াদিল্লি, ১১ ফেব্রুয়ারি, ২০১৫ বুধবার প্রধানমন্ত্রী শ্রী নরেন্দ্র মোদী পণ্ডিত দীনদয়াল উপাধ্যায়ের প্রয়াণ বার্ষিকীতে তাঁকে স্মরণ করলেন। “পণ্ডিত দীনদয়াল উপাধ্যায়ের প্রয়াণ দিবসে তাঁর কথা মনে পড়ছে। তাঁর অন্ত্যোদয় ও অখণ্ড মানবতাবোধের আদর্শ এখনও আমাদের পথ দেখায়”, বলেন প্রধানমন্ত্রী।
১০৩টি ন্যানো উপগ্রহ সমেত পি এস এল ভি-সি৩৭ এবংকার্টোস্যাট উপগ্রহের সফল উৎক্ষেপণে ইসরোকে অভিনন্দন প্রধানমন্ত্রীর

১০৩টি উপগ্রহ সমেতপি এস এল ভি-সি৩৭ এবং কার্টোস্যাট-এর সফল উৎক্ষেপণে ইসরোকে অভিনন্দিত করলেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “১০৩টি ন্যানোউপগ্রহ সমেত পি এস এল ভি-সি৩৭ এবং কার্টোস্যাট-এর সফল উৎক্ষেপণে ইসরোকে অভিনন্দন। ইসরোর এইউল্লেখযোগ্য সাফল্য দেশের মহাকাশ বিজ্ঞানী তথা সমগ্র জাতির পক্ষেই এক বিশেষ গর্বেরঘটনা বলে আমি মনে করি। মহাকাশ দপ্তরেরসচিবের সঙ্গে যোগাযোগ করে আমি তাঁকে এবং বিজ্ঞানীদের সমগ্র দলটিকেই অভিনন্দনজানিয়েছি আজকের এই ব্যতিক্রমী সাফল্যের জন্য।।” /…
প্রধানমন্ত্রী ছত্রপতি শিবাজী মহারাজের জন্মদিনে শ্রদ্ধার্ঘ্য

প্রধানমন্ত্রী শ্রী নরেন্দ্র মোদী আজ ছত্রপতি শিবাজী মহারাজের জন্মদিনে তাঁকে শ্রদ্ধা জানিয়েছেন। প্রধানমন্ত্রী তাঁর বার্তায় বলেছেন, “ভারতমাতার এক মহান সন্তান, শৌর্যের প্রতিমূর্তি, ব্যতিক্রমী সুপ্রশাসক ছত্রপতি শিবাজী মহারাজকে প্রণাম। তাঁর জীবন লক্ষ লক্ষ মানুষের অনুপ্রেরণার উৎস। ছত্রপতি শিবাজী মহারাজ একজন বীর যোদ্ধা ও দক্ষ প্রশাসক হিসাবে পরিচিত। একটি শক্তিশালী নৌ-বাহিনী নির্মাণ থেকে জনমুখী বিভিন্ন নীতি নির্ধারণের মধ্য দিয়ে সর্বক্ষেত্রে ছিল তাঁর নজরকাড়া উপস্থিতি। অন্যায় ও ভীতি প্রদর্শনের বিরুদ্ধে তাঁর ভূমিকা সর্বদা স্মরণীয় হয়ে থাকবে”।
মার্কিন রাষ্ট্রপতি ডোনাল্ড ট্রাম্পের সঙ্গে প্রধানমন্ত্রী শ্রী নরেন্দ্র মোদীর বার্তালাপ

প্রধানমন্ত্রী শ্রী নরেন্দ্র মোদী নতুন বছরের শুভেচ্ছা বিনিময়ের জন্য মার্কিন রাষ্ট্রপতি মিঃ ডোনাল্ড ট্রাম্পের সঙ্গে কথা বলেছেন। প্রধানমন্ত্রী এই নতুন বছরে রাষ্ট্রপতি ট্রাম্প, তাঁর পরিবার এবং মার্কিন নাগরিকদের সুস্বাস্থ্য, সমৃদ্ধি এবং সাফল্য কামনা করেছেন। প্রধানমন্ত্রী বলেছেন, বিশ্বাস, পারস্পরিক সম্মান এবং বোঝাপড়ার ওপর ভিত্তি করে ভারত ও মার্কিন যুক্তরাষ্ট্রের মধ্যে যে সম্পর্ক গড়ে উঠেছে তা আরও শক্তিশালী হয়ে উঠবে। প্রধানমন্ত্রী দুই দেশের মধ্যে কৌশলগত অংশীদারিত্বের ওপর নির্ভর করে গত বছর যে উল্লেখযোগ্য সাফল্য এসেছে তার উল্লেখ করেন এবং পারস্পরিক স্বার্থ-সংশ্লিষ্ট সব বিষয়ে সহযোগিতা বৃদ্ধির জন্য রাষ্ট্রপতি ট্রাম্পের সঙ্গে কাজ চালিয়ে যাওয়ার ইচ্ছা প্রকাশ করেন। রাষ্ট্রপতি ট্রাম্প নতুন বছরে ভারতবাসীর সমৃদ্ধির ও উন্নতি কামনা করেছেন। গত কয়েক বছরে দুই দেশের মধ্যে সম্পর্কে যে সাফল্য এসেছে তার জন্য তিনি সন্তোষ ব্যক্ত করেন এবং দ্বিপাক্ষিক সহযোগিতার নির্ভরতা দ্রুত এগিয়ে নিয়ে যেতে প্রস্তুত বলেও জানান।
তুরস্কের রাষ্ট্রপতির সঙ্গে প্রধানমন্ত্রীর টেলিফোনে কথোপকথন

তুরস্কের রাষ্ট্রপতি শ্রী রিসেপ তায়িপ এরডোগান আজ (১১ মার্চ) প্রধানমন্ত্রী শ্রী নরেন্দ্র মোদীর সঙ্গে টেলিফোনে কথা বলেন। রাষ্ট্রপতি এরডোগান ভারতে সাম্প্রতিক জঙ্গি আক্রমণে হতাহতদের প্রতি সমবেদনা প্রকাশ করে আহতদের দ্রুত আরোগ্য কামনা করেন। প্রধানমন্ত্রী শ্রী নরেন্দ্র মোদী বলেন, বিশ্ব শান্তি ও নিরাপত্তার ক্ষেত্রে সন্ত্রাস এখনও বড় বিপদ হয়ে রয়েছে। তিনি সন্ত্রাসের বিরুদ্ধে দ্রুত, স্পষ্ট এবং কঠোর ব্যবস্থা গ্রহণে সংশ্লিষ্ট দেশগুলিকে উদ্যোগী হওয়ার ওপর গুরুত্ব দেন। /
সুব্রহ্মনিয়া ভারতীকে তাঁর শততম পূণ্য তিথিতে শ্রদ্ধা জানালেন প্রধানমন্ত্রী

নতুন দিল্লি, ১১ সেপ্টেম্বর, ২০২১ শ্রী নরেন্দ্র মোদী শততম পূণ্য তিথিতে মহাকবি সুব্রহ্মনিয়া ভারতীকে শ্রদ্ধা জানিয়েছেন। একগুচ্ছ ট্যুইটে প্রধানমন্ত্রী বলেছেন, "অসাধারণ ব্যক্তিত্ব সুব্রহ্মনিয়া ভারতীকে তাঁর শততম পূণ্য তিথিতে শ্রদ্ধা জানাই। তাঁর অগাধ পান্ডিত্য, দেশ গঠনে বিভিন্ন ক্ষেত্রে অবদান এবং সামাজিক ন্যায় তথা মহিলা ক্ষমতায়ণে মহান আদর্শগুলিকে স্মরণ করি।" /
প্রধানমন্ত্রী উত্তরপ্রদেশের গাজিয়াবাদে বিবিধ উন্নয়নমূলক প্রকল্পের সূচনা করলেন

প্রধানমন্ত্রী শ্রী নরেন্দ্র মোদী আজ (৮ই মার্চ) উত্তরপ্রদেশের গাজিয়াবাদ সফর করেন এবং সেখানে একাধিক উন্নয়নমূলক প্রকল্পের সূচনা করেন। তিনি হিন্ডন বিমানবন্দরের সিভিল টার্মিনাল ভবনের সূচনা উপলক্ষে ফলকের আবরণ উন্মোচন করেন। এরপর, শ্রী মোদী সিকান্দরপুর সফর করেন এবং সেখানে দিল্লি-গাজিয়াবাদ-মিরাট আঞ্চলিক দ্রুতগতিসম্পন্ন পরিবহণ ব্যবস্থার শিলান্যাস করেন। এরপর তিনি বিবিধ উন্নয়নমূলক প্রকল্পের সূচনা এবং সরকারি প্রকল্পগুলির সুবিধাভোগীদের শংসাপত্র প্রদান করেন। শ্রী মোদী গাজিয়াবাদে শহীদ স্থল (নিউ বাস আড্ডা) মেট্রো স্টেশন সফর করেন এবং সেখান থেকে দিলশাদ গার্ডেন পর্যন্ত মেট্রো রেল পরিষেবার যাত্রা সূচনা করেন। তিনি মেট্রোও সফর করেন। গাজিয়াবাদের সিকান্দরপুরে এক বিশাল জনসভায় প্রধানমন্ত্রী বলেন, গাজিয়াবাদ এখন তিনটি ‘সি’ হিসেবে পরিচিত। এগুলি হল – ‘কানেক্টিভিটি’ বা যোগাযোগ; ‘ক্লিনলিনেস’ বা পরিষ্কার-পরিচ্ছন্নতা এবং ‘ক্যাপিটাল’ বা মূলধন। এ প্রসঙ্গে শ্রী মোদী গাজিয়াবাদে ক্রমবর্ধমান সড়ক ও মেট্রো যোগাযোগ ব্যবস্থার কথা উল্লেখ করেন। স্বচ্ছ সর্বেক্ষণ ক্রমতালিকায় এই শহরটি ত্রয়োদশতম স্থানে রয়েছে বলে উল্লেখ করে শ্রী মোদী বলেন, গাজিয়াবাদ উত্তরপ্রদেশের নতুন বাণিজ্য তালুক হয়ে উঠছে। প্রধানমন্ত্রী বলেন, হিন্ডন বিমানবন্দরের নতুন অসামরিক টার্মিনাল ভবনটি নির্মিত হওয়ার ফলে গাজিয়াবাদের মানুষ এখন দিল্লি থেকে বিমানের পরিবর্তে নিজের শহর থেকে অন্যত্র বিমানে যাত্রা করতে পারবেন। তিনি আর বলেন, অতি অল্প সময়ের মধ্যে এই সিভিল টার্মিনালের নির্মাণ কেন্দ্রীয় সরকারের আন্তরিকতা এবং কর্মসংস্কৃতিকেই প্রতিফলিত করে। তিনি জানান, শহীদ স্থল থেকে মেট্রো পরিষেবার নতুন শাখার সূচনার ফলে উত্তরপ্রদেশ ও দিল্লির মধ্যে মেট্রো সফরকারীদের সময় সাশ্রয় হবে। দিল্লি-গাজিয়াবাদ-মিরাট আঞ্চলিক দ্রুতগতিসম্পন্ন পরিবহণ ব্যবস্থা গড়ে তুলতে ৩০ হাজার কোটি টাকা খরচ করা হবে। ভারতে এ ধরণের পরিবহণ ব্যবস্থা এই প্রথম গড়ে উঠতে চলেছে। নির্মাণ কাজ শেষ হলে দিল্লি এবং মিরাটের মধ্যে যাত্রার সময় কমবে। গাজিয়াবাদে যে আধুনিক পরিকাঠামো গড়ে তোলা হচ্ছে, তার দরুণ শহর ও সংলগ্ন এলাকার মানুষের জীবনযাপনের মানোন্নয়ন ঘটবে। এ ধরণের আধুনিক পরিকাঠামো সারা দেশেই নির্মাণ করা হচ্ছে বলেও প্রধানমন্ত্রী জানান। শ্রী মোদী ‘প্রধানমন্ত্রী শ্রমযোগী মান-ধন যোজনা’র সুফল সম্পর্কে বলতে গিয়ে জানান, এই প্রকল্পের ফলে অপ্রচলিত ক্ষেত্রের সঙ্গে যুক্ত শ্রমিকরা বার্ধক্যে আর্থিক নিরাপত্তা পাবেন। তিনি আরও জানান, ‘প্রধানমন্ত্রী কিষাণ সম্মান নিধি যোজনা’র আওতায় ২ কোটিরও বেশি কৃষক তাঁদের প্রথম কিস্তির অর্থ ইতিমধ্যেই পেয়েছেন। তিনি আরও বলেন, প্রধানমন্ত্রী আবাস যোজনা, আয়ুষ্মান ভারত, পিএম-কিষাণ, পিএম-শ্রমযোগী মান-ধন যোজনা প্রভৃতি কর্মসূচির মাধ্যমে তাঁর সরকার অসম্ভবকে সম্ভব করে তুলছে। /…
হানুক্কাহ উপলক্ষ্যে ইজ্রায়েলের প্রধানমন্ত্রী মিঃ নাফতালি বেনেট ও ঐ দেশবাসীকে প্রধানমন্ত্রীর শুভেচ্ছা

নতুনদিল্লি, ২৮শে নভেম্বর, ২০২১ প্রধানমন্ত্রী শ্রী নরেন্দ্র মোদী হানুক্কাহ উপলক্ষ্যে ইজ্রায়েলের প্রধানমন্ত্রী মিঃ নাফতালি বেনেট, ঐ দেশবাসী ও বিশ্বের নানা প্রান্তে থাকা ইহুদী ধর্মাবলম্বীদের শুভেচ্ছা জানিয়েছেন। এক ট্যুইটবার্তায় প্রধানমন্ত্রী বলেছেন; “আট দিন ব্যাপী আলোর উৎসব উদযাপন উপলক্ষ্যে প্রধানমন্ত্রী@naftalibennett, ইজ্রায়েলের বন্ধুভাবাপন্ন জনসাধারণ এবং বিশ্বজুড়ে ইহুদী ধর্মাবলম্বীদের হানুক্কাহ সামেচ।“
শ্রী নরেন্দ্র মোদী যখন মুখ্যমন্ত্রী হিসেবে ধলাভিরায় এসেছিলেন

নতুন দিল্লি, ২০ আগষ্ট, ২০২১ প্রধানমন্ত্রীর দপ্তরের পক্ষ থেকে দেশের গুরুত্বপূর্ণ প্রত্নতাত্ত্বিক স্থানগুলির প্রতি প্রধানমন্ত্রীর দৃষ্টিভঙ্গি সম্পর্কে প্রত্নতাত্ত্বিক ইয়াদুবীর সিং রাওয়াত- এর একটি নিবন্ধ শেয়ার করা হয়েছে। গুজরাটের ধলাভিরা সম্প্রতি ইউনেস্কোর ঐতিহ্যবাহী স্থানের মর্যাদা পেয়েছে। এক টুইটের মাধ্যমে প্রধানমন্ত্রী দপ্তর থেকে বলা হয়েছে যে, যখন মুখ্যমন্ত্রী হিসেবে শ্রী নরেন্দ্র মোদী ধলাভিরায় এসেছিলেন…. একজন প্রত্নতাত্ত্বিক তাঁর অভিজ্ঞতা শেয়ার করেছেন এবং ধলাভিরার আশপাশে কিভাবে পর্যটনবান্ধব এবং পরিবেশবান্ধব পরিকাঠামো তৈরি করা হয়েছিল সে সম্পর্কে লিখেছেন।
ভাই দুজ উপলক্ষে জনগণকে শুভেচ্ছা প্রধানমন্ত্রীর

নয়াদিল্লি, ২৭ অক্টোবর, ২০২২ প্রধানমন্ত্রী শ্রী নরেন্দ্র মোদী ভাই দুজ উপলক্ষে জনগণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেন; “ভাই-বোনের স্নেহ মমতা ও অটুট বিশ্বাসের প্রতীক স্বরূপ এই অনুষ্ঠান ভাই দুজ উপলক্ষে আপনাদের সকলকে অনেক অনেক শুভ কামনা।”
মুলায়ম সিং যাদবের প্রয়াণে শ্রদ্ধা নিবেদন প্রধানমন্ত্রীর

নয়াদিল্লি, ১০ অক্টোবর ২০২২ বর্ষীয়ান রাজনীতিবিদ শ্রী মুলায়ম সিং যাদবের মৃত্যুতে শোক ও সমবেদনা প্রকাশ করেছেন প্রধানমন্ত্রী শ্রী নরেন্দ্র মোদী। তিনি এক বার্তায় বলেছেন যে শ্রী মুলায়ম সিং যাদব শ্রমসাধ্য প্রচেষ্টার মাধ্যমে সাধারণ মানুষের সেবা করে গেছেন। লোকনায়ক জয়প্রকাশ এবং ডঃ লোহিয়ার মতাদর্শকে জনসাধারণের মধ্যে প্রচার করার কাজে নিজের জীবনকেও তিনি উৎসর্গ করেছিলেন। কেন্দ্রীয় প্রতিরক্ষা মন্ত্রী থাকাকালীন ভারতকে আরও শক্তিশালী করে তোলার লক্ষ্যে কাজ করেছিলেন তিনি। প্রয়াত শ্রী যাদবের সঙ্গে তাঁর নিবিড় সান্নিধ্যের কথা স্মরণ করে শ্রী মোদী বলেন, তাঁর মতামত জানার জন্য শ্রী যাদব উন্মুখ হয়ে থাকতেন এবং তাঁদের সাক্ষাৎকারের ছবিও সকলের কাছে মেলে ধরতেন। একগুচ্ছ ট্যুইট বার্তার মাধ্যমে প্রধানমন্ত্রী বলেছেন : “শ্রী মুলায়ম সিং যাদব ছিলেন এক উল্লেখযোগ্য ব্যক্তিত্বের অধিকারী। সাধারণ মানুষের সমস্যার প্রতি তিনি ছিলেন সংবেদনশীল। এই কারণে একজন বিনয়ী নেতৃত্ব অথচ এক মাটির মানুষ হিসেবেই সকলের প্রশংসা অর্জন করেছিলেন। তিনি শ্রমসাধ্য প্রচেষ্টার মাধ্যমে সাধারণ মানুষের সেবা করে গেছেন। লোকনায়ক জয়প্রকাশ এবং ডঃ লোহিয়ার মতাদর্শকে জনসাধারণের মধ্যে প্রচার করার কাজে নিজের জীবনকেও তিনি উৎসর্গ করেছিলেন।” “মুলায়ম সিং যাদবজি উত্তরপ্রদেশ তথা জাতীয় রাজনীতিতে এক স্বতন্ত্র ভূমিকায় অবতীর্ণ হয়েছিলেন। জরুরি অবস্থার সময় গণতন্ত্রের দাবিতে তিনি ছিলেন সোচ্চার। অন্যদিকে, প্রতিরক্ষা মন্ত্রী হিসেবে ভারতকে আরও শক্তিশালী করে তোলার লক্ষ্যে তিনি কাজ করে গেছেন। সংসদে তাঁর বক্তব্য ছিল হৃদয়স্পর্শী। জাতীয় স্বার্থকে আরও বড় করে দেখার ওপর তিনি গুরুত্ব দিতেন।” “মুলায়ম সিং যাদবজি মুখ্যমন্ত্রী থাকাকালীন তাঁর সঙ্গে আমার বহুবার আলোচনা ও মতবিনিময় হয়েছে। আমাদের এই নিবিড় সম্পর্ক বরাবরই অটুট ছিল। তাঁর মতামত জানার জন্য আমিও অপেক্ষা করে থাকতাম। তাঁর মৃত্যুতে আমি বেদনাহত। তাঁর পরিবার-পরিজন ও লক্ষ লক্ষ অনুগামীকে আমি সমবেদনা জানাই। ওম শান্তি!”
দুবাইয়ের শাসকের পুত্রের মৃত্যুতে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী সংযুক্ত আরব আমীর শাহীর প্রধানমন্ত্রী ও উপ-রাষ্ট্রপতি তথা দুবাইয়ের শাসক মহামান্য শেখ মহম্মদ বিন রশিদ আল-মাকতুম – এর পুত্র মহামান্য শেখ রশিদ বিন মহম্মদ আল-মাকতুম – এর প্রয়াণে শোক প্রকাশ করেছেন। প্রধানমন্ত্রী এক চিঠিতে জানিয়েছেন, “আপনার যোগ্য পুত্র মহামান্য শেখ রশিদ বিন মহম্মদ আল-মাকতুম – এর সহসা অকাল মৃত্যুর খবর পেয়ে আমি অত্যন্ত দুঃখিত। তাঁর প্রয়াণে এক প্রতিশ্রুতিমান জনসেবামূলক জীবনের অকালে অবসান ঘটলো অত্যন্ত দুঃখজনকভাবে ব্যক্তিগত শোকের এই সময় আপনি আপনার পরিবার ও সংযুক্ত আরব আমীর শাহির জনসাধারণের সঙ্গে আমরাও শোকাহত ও প্রার্থনারত। এই অপূরণীয় ক্ষতির জন্য ভারতবাসী সংযুক্ত আরব আমীর শাহীর ভাইবোনদের সঙ্গেই শোক পালনে রত হয়েছে”।
প্রধানমন্ত্রী মোদী ২০১৮-র পার্টনার্স ফোরামের সূচনা করবেন

প্রধানমন্ত্রী শ্রী নরেন্দ্র মোদী ১২ ডিসেম্বর নতুন দিল্লিতে চতুর্থ পার্টনার্স ফোরামের সূচনা করবেন। ভারত সরকার ও শিশু স্বাস্থ্য, নবজাতক ও মাতৃত্ব বিষয়ক দপ্তরের সহযোগিতায় ১২ ও ১৩ ডিসেম্বর দু’দিনের এই আন্তর্জাতিক সম্মেলনের আয়োজন করা হচ্ছে। মহিলা, শিশু এবং কিশোরদের স্বাস্থ্য পরিষেবার মানোন্নয়নের লক্ষ্যে ৮৫টি দেশের ১ হাজার ৫০০-রও বেশি প্রতিনিধি এই সম্মেলনে যোগ দেবেন। বিশ্বের সব আয় স্তরের নির্বিশেষে বিভিন্ন দেশ থেকে প্রতিনিধিদের আমন্ত্রণ জানানো হয়েছে। জি-৭, জি-২০ ও ব্রিক্‌স – এর মতো আন্তর্জাতিক ও আঞ্চলিক গোষ্ঠীগুলিও রয়েছে আমন্ত্রিত দেশগুলির তালিকায়। মহিলা, শিশু ও কিশোরদের স্বাস্থ্য বিষয়ে পরিষেবায় গতি আনতে আন্তর্জাতিক স্তরের প্রতিনিধিরা এই সম্মেলনে অংশ নেবেন। স্বাস্থ্য ও পরিবার কল্যাণ মন্ত্রী শ্রী জে পি নাড্ডা, চিলির প্রাক্তন রাষ্ট্রপতি তথা পিএনএনসিএইচ – এর প্রাক্তন বোর্ড সভাপতি ডঃ মিশেল বেচলেট, প্রখ্যাত অভিনেতা ও ইউনিসেফের শুভেচ্ছা দূত শ্রীমতীও প্রিয়াঙ্কা চোপরা গত ১১ এপ্রিল প্রধানমন্ত্রী শ্রী নরেন্দ্র মোদীর সঙ্গে এই সম্মেলনের বিষয়ে সাক্ষাৎ করেন। শিশু ও মায়েদের মৃত্যুর হার কমাতে কিশোরদের জীবনযাত্রার মানোন্নয়ন এবং শিশু ও নবজাতকদের সামগ্রিক স্বাস্থ্য পরিষেবার মানোন্নয়নের লক্ষ্যে ২০০৫ সালের সেপ্টেম্বর মাসে আন্তর্জাতিক স্বাস্থ্য সহযোগিতার এই সহযোগী মঞ্চের সূচনা হয়। এতে প্রায় ৯২টি দেশের ১ হাজারেরও বেশি প্রতিনিধি রয়েছেন। এদের মধ্যে শিক্ষাবিদ্‌, গবেষক, বিভিন্ন সংস্থা, স্বাস্থ্য পরিষেবা প্রদানকারী ব্যক্তি, অ-সরকারি সংস্থার প্রতিনিধিরা রয়েছেন। এর আগে ২০১৪ সালে এই মঞ্চের অনুষ্ঠান হয় দক্ষিণ আফ্রিকার জোহানেসবার্গে। ২০০৭ সালে তাঞ্জিনিয়ার দার এস সালেমে এবং ২০১০ সালেও ভারতের নতুন দিল্লিতে এই মঞ্চের অনুষ্ঠান হয়। এই নিয়ে দ্বিতীয়বার ভারত পার্টনার্স ফোরামের আয়োজন করছে। স্থায়ী উন্নয়নের লক্ষ্যে আন্তর্জাতিক স্বাস্থ্য পরিষেবাকারী সম্প্রদায়কে সহায়তা প্রদানই এই মিশনের মূল লক্ষ্য। চারটি পর্যায়ে এই সম্মেলন অনুষ্ঠিত হবে। মহিলা, শিশু ও কিশোরদের স্বাস্থ্য পরিষেবার ক্ষেত্রে চ্যালেঞ্জগুলি বিভিন্ন দেশ কিভাবে মোকাবিলা করছে, সেই সম্পর্কিত ১২টি সফল পন্থা-পদ্ধতি এই সম্মেলনে তুলে ধরা হবে। ভারতের মিশন ইন্দ্রধনুষ প্রকল্প নিয়ে এই সম্মেলনে বিশেষভাবে আলোচনা করা হবে।
প্রধানমন্ত্রী রোয়ান্ডা সরকারের গিরিঙ্কা কর্মসূচির অংশ হিসেবে রয়েরু আদর্শ গ্রামের বাসিন্দাদের গরু দান করলেন

প্রধানমন্ত্রী শ্রী নরেন্দ্র মোদী রোয়ান্ডার রয়েরু আদর্শ গ্রামের যে সব বাসিন্দাদের একটাও গরু নেই, তাঁদের সব মিলিয়ে ২০০টি গরু উপহার দিলেন। রোয়ান্ডা সরকারের ‘গিরিঙ্কা’ কর্মসূচির এই অনুষ্ঠানে রোয়ান্ডার রাষ্ট্রপতি পল কাগামে উপস্থিত ছিলেন। অনুষ্ঠানের ভাষণে প্রধানমন্ত্রী ‘গিরিঙ্কা’ কর্মসূচি এবং সেই সূত্রে রাষ্ট্রপতি পল কাগামের উদ্যোগেরও প্রশংসা করেন। তিনি বলেন, ভারত থেকে বহুদূর রোয়ান্ডাতে গ্রামে গ্রামে অর্থনৈতিক ক্ষমতায়নের জন্য গরুকে এত গুরুত্ব দেওয়া হয়, ভারতীয়রা এই অপ্রত্যাশিত তথ্য জানলে আনন্দবোধ করবেন। দুটি দেশের গ্রামীণ জীবনধারার সামঞ্জস্যের কথাও তিনি জানান। প্রধানমন্ত্রী বলেন যে, ‘গিরিঙ্কা’ কর্মসূচি রোয়ান্ডার গ্রামগুলিতে পরিবর্তন আনতে সাহায্য করবে। প্রসঙ্গত, ‘গিরিঙ্কা’ শব্দের অর্থ ‘আপনার একটা গরু থাকুক।’ এই শব্দটি রোয়ান্ডার একটি শতাব্দী প্রাচীন সাংস্কৃতিক প্রথাকে বোঝায়, যাতে একজন আরেকজনকে সম্মান ও কৃতজ্ঞতার চিহ্নস্বরূপ একটি গরু দান করেন। রাষ্ট্রপতি পল কাগামে শিশুদের অপুষ্টির বিপজ্জনক উচ্চ হারের প্রতিকার হিসেবে এবং দারিদ্র্য দূরীকরণ, পশুপালন ও কৃষিকাজের মধ্যে সমন্বয় ত্বরান্বিত করতে ‘গিরিঙ্কা’ প্রথা চালু করেন। এই কর্মসূচির মূলে রয়েছে একটি করে দুগ্ধবতী গরু দান করা। ‘গিরিঙ্কা’ কর্মসূচি জীবনজীবিকায় পরিবর্তন আনে। তাছাড়া, এই কর্মসূচিতে সার ব্যবহারের মাধ্যমে কৃষি জমির উৎপাদনশীলতা বৃদ্ধি ও গাছ লাগিয়ে মাটির ক্ষয় রোধের মাধ্যমে কৃষিকাজের উন্নতিতে সমাজ-সম্প্রদায়কে উদ্বুদ্ধ করা যায়। রোয়ান্ডাতে ২০০৬ সালে ‘গিরিঙ্কা’ কর্মসূচি চালু করার পর থেকে হাজার হাজার মানুষ গরু পেয়েছেন। জুন, ২০১৬ পর্যন্ত দরিদ্র পরিবারগুলিকে মোট ২,৪৮,৫৬৬টি গরু দান করা হয়েছে। এই কর্মসূচি রোয়ান্ডার কৃষি উৎপাদনশীলতা, বিশেষ করে দুধ ও দুগ্ধজাত পণ্যের উৎপাদন বাড়িয়েছে এবং অপুষ্টি কমেছে ও মানুষের আয়ও বেড়েছে। ‘গিরিঙ্কা’ কর্মসূচির আরেকটি লক্ষ্য, দেশে ঐক্যের প্রসার ও কর্মসূচির মূলে থাকা সাংস্কৃতিক ধারার ভিত্তিতে দাতা ও গ্রাহকের মধ্যে বিশ্বাস ও একে অপরের প্রতি সম্মানবোধ স্থাপন করা। এটি কর্মসূচির মূল লক্ষ্য না হলেও, পরবর্তীকালে এই বিষয়টি একটি গুরুত্বপূর্ণ দিক হয়ে ওঠে। কর্মসূচির সুবিধাভোগীদের কয়েকটি বিশেষ মানদণ্ডের ভিত্তিতে বাছাই করা হয়। একজন রোয়ান্ডা সরকারের আধিকারিকের বক্তব্য অনুযায়ী, কর্মসূচির জন্য সেইসব দরিদ্র পরিবারগুলিকে বাছাই করা হয় যাদের গো-চারণের জমি থাকলেও একটিও গরু নেই। সুবিধাভোগীর পশুশালা নির্মাণের ক্ষমতা থাকা চাই কিংবা তাঁকে অন্যদের সঙ্গে মিলিতভাবে গোশালা নির্মাণে ইচ্ছুক হতে হবে।